Az U17-es korosztályos válogatottban mutatkozott első ízben nemzeti színekben és a 2012-es Eb-selejtezőiben két találatot szerzett. A 2013-as kiírásban pedig három mérkőzésen 18 gólt lőtt, melyek közül a Kazahsztán ellen elért 8 találata a mai napig rekord a sorozat történetében. Még ebben az évben részese volt az U19-es Európa-bajnokságnak, majd Lieke Martens cseréjeként 2013. szeptember 26-án bemutatkozhatott a felnőtt válogatottban, az Albánia elleni vb-selejtező mérkőzésen.